PATVIRTINTA

direktoriaus 2024 m. vasario 2 d.

įsakymu Nr.V-4

**VIEŠOSIOS ĮSTAIGOS**

 **KUPIŠKIO RAJONO TURIZMO IR VERSLO INFORMACIJOS CENTRO**

**2024 METŲ VEIKLOS PLANAS**

1. **BENDRA APŽVALGA**

Viešoji įstaiga Kupiškio rajono turizmo ir verslo informacijos centras (toliau – Centras), į. k. 160331162, įregistruotas 2003 m. spalio 31 d., yra pelno nesiekiantis viešasis juridinis asmuo, savo veikloje besivadovaujantis Lietuvos respublikos Viešųjų įstaigų įstatymu (patvirtintu 1996-07-03, Nr. I-1428, 2004-02-14, Nr. IX-1977), Lietuvos turizmo įstatymu (patvirtintu 1998-03-19, Nr. VII-667, 2018-07-17, Nr. XII-1447), Kupiškio rajono strateginiu planu 2020-2030 metams (patvirtintu Kupiškio rajono savivaldybės tarybos 2020 m. kovo 19 d. sprendimu Nr. TS-74), Kupiškio rajono savivaldybės Strateginiu veiklos planu 2023-2025 metams (patvirtintu Kupiškio rajono savivaldybės tarybos 2023 m. vasario 2 d. sprendimu Nr. TS-9), kitais galiojančiais teisės aktais ir Viešosios įstaigos Kupiškio rajono turizmo ir verslo informacijos centras įstatais (toliau – Įstatai), patvirtintais Kupiškio rajono savivaldybės 2021 m. rugpjūčio 19 d. sprendimu Nr. TS-212. Centras savo veiklą organizuoja pagal Įstatuose numatytus tikslus:

1. tenkinti viešuosius interesus ir skatinti Kupiškio rajono turizmo ir verslo plėtrą,

atsižvelgiant į Kupiškio rajono savivaldybės (toliau – Savivaldybės) strateginius prioritetus;

1. nuolat populiarinti ir skleisti informaciją apie Kupiškio rajono turizmo ir verslo

objektus, čia vykdomą veiklą, prisidėti prie patrauklaus ir svetingo Kupiškio rajono įvaizdžio kūrimo;

1. rinkti, kaupti ir nemokamai teikti informaciją apie turizmo paslaugas, lankytinas

Savivaldybės vietoves ir objektus;

1. skatinti verslumo idėjas visuomenėje, teikti verslo informavimo ir konsultavimo

paslaugas.

1. **VEIKLOS TIKSLAI IR UŽDAVINIAI**

**TIKSLAI**

1. Patrauklaus, svetingo ir konkurencingo Kupiškio rajono įvaizdžio formavimas.

2. Verslo informavimo bei konsultavimo paslaugų tobulinimas.

**UŽDAVINIAI**

1.1. Reprezentuoti Kupiškio rajoną naudojant įvairias rinkodaros priemones;

1.2. Didinti turizmo paslaugų įvairovę;

2.1. Bendrauti ir bendradarbiauti su smulkaus ir vidutinio verslo atstovais, reprezentuoti rajone veikiančius turizmo verslo subjektus;

2.2. Užtikrinti aktualios verslui informacijos, verslumą skatinančių priemonių sklaidą ir prieinamumą.

1. **PRIEMONIŲ PLANAS**

|  |  |  |  |
| --- | --- | --- | --- |
| **Priemonės pavadinimas** | **Įgyvendinimo data** | **Laukiamas rezultatas** | **Atsakingas asmuo** |
| 1. ***TIKSLAS ,,Patrauklaus, svetingo ir konkurencingo Kupiškio rajono įvaizdžio formavimas“***
 |  |
| * 1. ***Uždavinys ,,Reprezentuoti Kupiškio rajoną naudojant įvairias rinkodaros priemones“***
 |  |
| Dalyvavimas tarptautinėse, respublikinėse parodose bei turizmo renginiuose | Sausio, vasario gegužės-rugsėjo mėn. | Kupiškio rajonas bus reprezentuojamas tarptautinėje parodoje „Adventur 2024“, Knygų mugėje, kitų miestų švenčių metu organizuojamose turizmo gatvėse. | L. Vasiliauskienė, turizmo vadybininkai |
| Ekskursijų po Kupiškio kraštą organizavimas | Visus metus | Bus suorganizuota ne mažiau 40 ekskursijų  | R. Kavaliauskienė |
| Kupiškio rajono reklama TV laidose, straipsniuose, audio ir video reportažuose spaudos  | Visus metus | Bus papildyta foto galerija, Kupiškio rajonas bus reprezentuojamas bent 1 TV laidoje, ne mažiau kaip 5 straipsniuose, audio ir video reportažuose | R. KavaliauskienėV. Pakalniškienė |
| Klientų paieška: bendradarbiavimas su Kupiškio rajono įmonėmis bei organizacijomis, kelionių organizatoriais, kolegomis iš kitų rajonų turizmo informacijos centrų (TIC), miestais-partneriais užsienio valstybėse  | Kovo-balandžio mėn. | Ekskursijų maršrutai, naujienos bus išsiųstos įmonėms, bendruomenėms, nevyriausybinėms organizacijoms, kelionių organizatoriams, TIC, užsienio partneriams  | R. KavaliauskienėV. PakalniškienėR. Pukenienė |
| Kupiškio rajono reprezentavimas rajone organizuojamuose renginiuose, projektuose | Visus metus | Rajone vykstančiuose renginiuose bus platinama informacija apie Kupiškio kraštą, prekiaujama suvenyrais, svečiams organizuojamos pažintinės ekskursijos po Kupiškio miestą, rajoną | Turizmo vadybininkai |
| Informacijos apie Kupiškio krašto lankomus objektus, vykstančius renginius, siūlomas pramogas viešinimas internete  | Visus metus | Informacija bus viešinama KTVIC *Facebook* paskyroje ir interneto svetainėje bei kituose internetiniuose turizmo portaluose pagal centro informacijos viešinimo planą | P. Venckus  |
| Informacijos apie Kupiškio krašte vykstančias kultūrines, edukacines programas pateikimas ugdymo įstaigoms (mokykloms, darželiams) bei aplinkinių rajonų savivaldybių administracijų Kultūros ir švietimo skyriams  | Balandžio, rugsėjo mėn**.** | Ugdymo įstaigos ir rajonų švietimo skyriai gaus informaciją apie edukacines, kultūrines programas Kupiškio rajone | R. KavaliauskienėV. PakalniškienėR. Pukenienė |
| Skelbimų, informacinių žinučių apie organizuojamus renginius, ekskursijas ir kitas Centro veiklas maketavimas ir viešinimas | Visus metus | Skelbimai bus platinami Kupiškio mieste, KTVIC interneto svetainėje, *Facebook* paskyroje, siunčiami įmonėms, įstaigoms bendruomenėms ir klientams elektroniniu paštu | P. Venckus |
| Suvenyrų asortimento atnaujinimas ir papildymas naujomis prekėmis | Visus metus | Pagal poreikį ir finansines galimybes bus atnaujintas suvenyrų asortimentas, pagaminta suvenyrų, reprezentuojančių Kupiškį, Palėvenės vienuolyną ir Adomynės dvarą | Turizmo vadybininkai |
| Leidinių, reklamuojančių Kupiškio kraštą, parengimas | Visus metus | Pagal poreikį bus parengti ir atnaujinami leidiniai apie Kupiškio rajoną | Turizmo vadybininkai |
| Interneto svetainės atnaujinimas | Kovo-gegužės mėn. | Bus atnaujinta KTVIC interneto svetainė, ji atitiks visus keliamus reikalavimus, bus patraukli ir patogi lankytojams, ieškantiems informacijos | P. Venckus |
| * 1. ***Uždavinys ,,Didinti turizmo paslaugų įvairovę“***
 |
| Pažintinės kelionės | Visus metus | Bus suorganizuotos 4 pažintinės kelionės po Lietuvą ir artimąjį užsienį | R. Kavaliauskienė |
| Poilsinės kelionės | Birželio-rugpjūčio mėn. | Bus organizuotos 5 poilsinės kelionės | R. Kavaliauskienė |
| Projektinių lėšų pritraukimo galimybių paieška | Visus metus | Bus bendradarbiaujama su Adomynės kaimo bendruomene ir kaimo bendruomene „Palėvenys“ teikiant paraiškas projektams, susijusiems su turizmo veiklomis | V. Pakalniškienė, R. Pukenienė |
| Pėsčiųjų žygiai po Kupiškio rajoną | Gegužės - rugsėjo mėn. | Bus organizuotas bent 1 žygis | P. Venckus |
| Dviračių žygiai po Kupiškio rajoną | Birželio-rugsėjo mėn. | Bus organizuotas bent 1 dviračių maršrutas | R. Kavaliauskienė |
| Turizmo dienos paminėjimas | Rugsėjo mėn. | Dalyvausime Miesto Derliaus šventėje ir suorganizuosime orientacinį žaidimą Kupiškio mieste  | R. KavaliauskienėV. Pakalniškienė |
| Turizmo paslaugų Palėvenės vienuolyne tobulinimas ir naujų paslaugų (edukacinės programos, renginiai ir pan.) sukūrimas ir vedimas  | Visus metus | Bus teikiamos kokybiškos turizmo paslaugos, bus sukurta bent po vieną naują edukacinę programą vaikams ir suaugusiems; bendradarbiaujant su tautodailininkais įvyks keli nemokami užsiėmimai; bus organizuoti bent 2 renginiai; bus suteikta 30 proc. daugiau paslaugų | R. Pukenienė |
| Turizmo paslaugų Adomynės dvare tobulinimas ir naujų paslaugų (edukacinės programos, renginiai ir pan.) sukūrimas ir vedimas  | Visus metus | Bus teikiamos kokybiškos turizmo paslaugos, sukurta ne mažiau kaip 3 naujos paslaugos: koncertai dvaro verandoje ir naujos edukacinės programos; bus suteikta 50 proc. daugiau paslaugų | V. Pakalniškienė |
| Turistinių maršrutų sudarymas (individualiems asmenims ir grupėms) | Visus metus | Pagal poreikį bus sudaryti maršrutai | R. Kavaliauskienė |
| Mokamų paslaugų teikimas | Visus metus | Pajamos už mokamas paslaugas padidės 30 proc.  | Turizmo vadybininkai |
| Lankytojų informavimas ir konsultavimas | Visus metus | Visi lankytojai gaus aktualią informaciją | Turizmo vadybininkai |
| Dalyvavimas kvalifikacijos tobulinimo renginiuose | Visus metus | Visi centro darbuotojai dalyvaus bent 3 kvalifikacijos tobulinimo renginiuose | L. Vasiliauskienė |
| 1. ***TIKSLAS ,,Verslo informavimo bei konsultavimo paslaugų tobulinimas“***
 |
| * 1. ***Uždavinys ,,Bendrauti ir bendradarbiauti su smulkaus ir vidutinio verslo atstovais, reprezentuoti rajone veikiančius turizmo verslo subjektus“***
 |
| Kaupti, rinkti ir sisteminti informaciją apie verslo subjektų steigimą, uždarymą, verslo krypčių pasirinkimą | Visus metus | Įvairiomis formomis bus renkama, kaupiama ir pildoma informacija apie Kupiškyje veikiantį SVV | P. Venckus |
| Organizuoti prekybines muges rajono švenčių metu | Birželio-gruodžio mėn. | Bus organizuotos 5 mugės | R. KavaliauskienėP. Venckus |
| Informacijos apie Kupiškio rajone esančias įmones teikiančias pramogų, maitinimo, apgyvendinimo paslaugas viešinimas įvairiais informacijos kanalais | Visus metus | Bent 2 kartus per mėnesį bus reklamuojamos įmonės, jų teikiamos paslaugos | P. Venckus |
| Reprezentuoti Kupiškyje veikiančius verslo subjektus tarptautinėse parodose ir renginiuose | Sausio, rugsėjo mėn. | Parodose bus reprezentuoti bent 6 verslo subjektai | Turizmo vadybininkai |
| Prekiauti rajone veikiančių verslo subjektų dovanų kuponais, produkcija | Visus metus | Pagal sudarytas sutartis bus parduodami dovanų kuponai, produkcija | Turizmo vadybininkai |
| * 1. ***Uždavinys ,,Užtikrinti aktualios informacijos verslui sklaidą ir prieinamumą“***
 |
| Aktualios informacijos apie verslą sklaida ir viešinimas įvairiais informacijos kanalais | Visus metus | Informacija bus viešinama bent 2 kartus per mėnesį | P. Venckus |
| Verslo skatinimo renginys | Balandžio mėn. | Patirtimi dalinsis bent 3 Kupiškio rajone veikiančių verslo subjektų atstovai | P. Venckus, R. Kavaliauskienė |
| Informacijos apie verslumą skatinančias priemones sklaida | Visus metus | Verslo subjektai gaus informaciją apie jiems siūlomas verslumą skatinančias priemones (seminarus, mokymus, projektų teikimo kvietimus, bendradarbiavimo galimybes ir pan.) | P. Venckus |
| Konsultuoti lankytojus verslo pradžios, finansavimo galimybių ir kitais aktualiais klausimais | Visus metus | Visi lankytojai gaus reikiamą informaciją | G. Navickaitė |

Veiklos plano įgyvendinimą koordinuoja centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_